UDAR KRIZE TEK STIŽE!\nod Admin taj Sre 4 Mar 2009 - 4:16\nNa „srpskom Davosu" predsednik Tadić, premijer Cvetković i ministri Dragutinović i Dinkić najavili novi talas ekonomske krize.\nLoše vesti... Boris Tadić i Mirko Cvetković\nEkonomska situacija u Srbiji je teška i u ovoj godini je neophodno napraviti veliki rez, izjavio je juče predsednik Srbije Boris Tadić otvarajući trodnevni „Biznis forum" na Kopaoniku. Tokom „srpskog Davosa" predviđeno je da predstavnici državnog vrha sa ekonomistima, bankarima, stranim investitorima i privrednicima razmotre načine za ublažavanje posledica svetske ekonomske krize, a sudeći prema prvim izjavama, čeka nas teška godina.\nPredsednik Srbije Boris Tadić istakao je da sprega kriminala, privrede, pravosuđa i politike koja je stvorena u prošloj deceniji mora da se raskine da bi Srbija imala šansu u budućnosti.\nSrbija na pragu recesije... Dinkić\n- Predstavnici krupnog kapitala neće moći da zarađuju kao do sada, mala i srednja preduzeća neće moći da dobijaju kredite kao do sada, niti građani mogu da se ponašaju kao do sada - dodao je Tadić, i naglasio da će ove godine siromašni osetiti „veliki nalet krize".\nDodik: Jedinstveno tržište sa Srbijom\nPredsednik Vlade Republike Srpske Milorad Dodik založio se juče za uspostavljanje jedinstvenog tržišta RS i Srbije kako bi se lakše prevazišli negativni efekti svetske finansijske krize. Ističući da je Srbija za RS najvažniji ekonomski partner, Dodik je naglasio da se moraju ojačati institucionalni kapaciteti za prevazilaženje krize.\n- Mere moraju biti efikasne, brze i samo naše - naglasio je Dodik, i ukazao da je u ovom momentu najvažniji zadatak da se ojača konkurentnost ekonomije.\nPremijer Mirko Cvetković je na otvaranju „Biznis foruma" rekao da je država spremna da sa 40 milijardi dinara garancija pomogne bankama da se izbore sa očekivanim novim talasom udara ekonomske krize zbog nelikvidnosti privrede.\n- Očekujemo talas pritiska na banke kao posledicu nemogućnosti privrede da servisira svoje obaveze. Pojaviće se stečajni postupci, gde banke neće moći da naplate svoja potraživanja - kaže Cvetković.\nPremijer je najavio da će 15. ili 16. marta početi pregovori sa Međunarodnim monetarnim fondom o pretvaranju postojećeg aranžmana iz predostrožnosti u „klasičan stend-baj aranžman". On je objasnio da će se budžetski deficit najvećim delom pokrivati zaduživanjem države na inostranom finansijskom tržištu, zatim finansijskom pomoći Evropske unije i prihodima od privatizacije, koji će biti znatno manji nego prethodne godine, bez obzira na prihode od 400 miliona evra od prodaje Naftne industrije Srbije.\n- Nema bojazni da će novi krediti imati za posledicu prezaduženost zemlje - rekao je Cvetković.\nMinistarka finansija Diana Dragutinović izjavila je juče da bi efekti „drugog kruga" ekonomske krize u Srbiji mogli biti jači, jer je naša zemlja visoko zavisna od uvoznog kapitala, a postoji veliki jaz između štednje i potrebnih investicija.\nOzbiljna situacija... Učesnici foruma\n- Najveće slabosti srpske privrede su visok platnobilansni deficit, mala depozitna baza, veliko učešće prekograničnih kredita i visok rast privatnog duga - rekla je Dragutinovićeva. Ona je istakla da smanjenje fiskalnih prihoda u prvim mesecima ograničava likvidnost budžeta, a za obezbeđivanje dodatnih sredstava postoji nekoliko opcija. Ministarka je navela da bi smanjenje prihoda uz očuvanje plata i penzija podrazumevalo smanjenje subvencija ili kapitalnih investicija, a moguće opcije za dodatne prihode su povećanje poreza ili nadoknada za korišćenje domaćih naftnih ležišta.\nZamrznute plate i penzije\nPrema mišljenju potpredsednika Vlade Srbije i ministra ekonomije Mlađana Dinkića, Srbija bi u 2009. godini trebalo da vodi ekspanzivnu fiskalnu i umereno restriktivnu monetarnu politiku. On je kazao da bi uz to trebalo povećati deficit budžeta na tri odsto bruto domaćeg proizvoda.\n- Nema govora o smanjivanju plata i penzija - naglasio je Dinkić, ali je dodao i da u dužem vremenskom roku ne bi trebalo da bude povećavanja penzija. Dinkić je kazao da Srbija neće ući u recesiju, ali da će biti teško da se recesija izbegne.\nHotel "Grand" pod stražom\nMada je okupljanje na Kopaoniku zamišljeno kao niz opuštenih susreta političara, bankara i biznismena, vidljivo i brojno prisustvo policije i „tajnih službi" ometalo je novinarski rad. Ekipa Pressa je legitimisana i zabranjeno joj je da fotografiše oko hotela „Grand", u kome je odseo predsednik Belorusije Aleksandar Lukašenko. Za njega je napravljena posebna staza za langlauf - nordijsko skijanje, koja je ograđena i nalazi se iza staza Koroman i Pančić.\nOdmah pored „Granda", u kafani „Planinska kuća", juče u 17 časova zakazana je večera za predsednika Borisa Tadića i ministre. Kafana je od 17 časova bila zatvorena za sve ostale goste i bila je pod ekstremnim merama obezbeđenja.\nPredsednik Srbije Boris Tadić, inače, uživao je gostoprimstvo Vojske Srbije u njihovom centru za obuku. Za njega je bio spreman poseban objekat, zvani „sojenica", namenjen smeštaju gostiju visokog ranga, koji je predsednik u nekoliko navrata već koristio.\nOstali učesnici foruma, uključujući i ministra Mlađana Dinkića, bili su smešteni uglavnom u „Konacima". Mnogi od njih iskoristili su juče priliku da se malo skijaju, jer je za danas planirano „snegovanje", ski-trka učesnika foruma. Prva trka je zakazana danas za 14 sati, a biće održana i jedna noćna od 22.30.\nPregovori sa Lukašenkom\nPredsednik i potpredsednik Vlade Srbije Mirko Cvetković i Mlađan Dinkić sastali su se juče na Kopaoniku sa predsednikom Belorusije Aleksandrom Lukašenkom kako bi razgovarali o sporazumu o slobodnoj trgovini. Prema izjavi premijera Cvetkovića nakon sastanka, državno-privredna delegacija Srbije će krajem marta otputovati u Belorusiju da bi potpisala sporazum o slobodnoj trgovini.\nCvetković je kazao da bi srpsku delegaciju trebalo da predvodi potpredsednik Vlade Srbije i ministar ekonomije Mlađan Dinkić.


ICF | Kajakaški savez Srbije\nĐorđević bez polufinala u Tacenu\n7. July 2021. | Vesti\nDrugog dana takmičenja na Svetskom prvenstvu za juniore i mlađe seniore u slalomu veslane su trke u kajaku u U23 konkurenciji. Boje Srbije branio je naš mlađi senior, Marko Đorđević koji je takmičenje završio posle druge vožnje. U prvoj vožnji Đorđević...


Ratković: Za oporavak crnogorskog turizma neophodno tržišno repozicioniranje | MINA\nNaslovnicaMINA BusinessRatković: Za oporavak crnogorskog turizma neophodno tržišno repozicioniranje\nBudva, (MINA-BUSINESS) – Crna Gora je jedna od rijetkih turističkih zemalja koja nema operativni program oporavka poslije kovida, saopštio je profesor Rade Ratković i dodao da je za oporavak crnogorskog turizma neophodno tržišno repozicioniranje.\nOn je za Mediabiro ocijenio da je Strategija razvoja turizma, koja je, kako je naveo, urađena na neuobičajeno kratko vrijeme – do 2025. godine, trebalo da bude strategija oporavka ili revitalizacije turizma nakon korone, ali se time nije bavila.\n„Ona je puna načelnih ciljeva koji nijesu sporni, ali ne rješavaju ništa konkretno. Mi u 2020, prošloj i evo u ovoj godini, nažalost idemo u pravcu koji ne vodi ka oporavku, nego ka „zakucavanju“ na pogrešne strateške izbore, prvo tržišne, jer smo koncentrisani na siromašno, regionalno tržište, a onda se i ništa strateški nije napravilo da krenemo ka tržišnom repozicioniraju“, naveo je Ratković.\n„Međutim, mi smo sami krenuli istočno, ka siromašnijim tržištima, ka daljim tržištima koja ne generišu dugu sezonu, gdje je manja platežna sposobnost gostiju, koji nemaju mogućnost da Crnoj Gori donesu turističku potrošnju kao gosti sa Zapada“, smatra Ratković.\nOn je istakao da je dodatni problem za Crnu Goru i turizam bez domicilnih radnika.\nOn je dodao i da je tendencija da se od 90-ih pa nadalje preusmjerimo sa zapadne ka istočnoj orjentaciji i „bratskim tržištima“, čime smo destinaciju opteretili sekundarnim stanovima i doveli do toga da su nam sva primorska mjesta ekološki, ekonomski i socijalno neodrživa, po kriterijumima i indikatorima Evropske unije (EU).


U banjalučkom naselju Lauš pokušao ukrasti torbicu uz prijetnju pištoljem igračkom - BIGportal.ba\nU banjalučkom naselju Lauš pokušao ukrasti torbicu uz prijetnju pištoljem igračkom\n23 Decembra, 2020 23 Decembra, 2020 0113\nBanjalučka policija uhapsila je lice čiji su inicijali G.R. iz Banjaluke zbog osnova sumnje da je noseći u ruci predmet koji liči na pištolj na putu u naselju Lauš presrelo oštećeno lice tražeći od njega ličnu torbicu.\nKod lica G.R, koje je uhapšeno juče, pronađen je plastični pištolj /igračka/ za koji se sumnja da je korišten prilikom izvršenja teške krađe.\nUhapšeno lice je krivično djelo počinilo 28. novembra oko 15.45 časova, a dežurni tužilac Okružnog javnog tužilaštva Banjaluka zatražio je da se dostavi izvještaj po kompletiranju predmeta, saopšteno je iz Policijske uprave Banjaluka.\nSlužbenici Policijske stanice Potkozarje juče su uhapsili D.G. iz Laktaša nakon prijave da je nepoznato lice od 12. decembra iz šume koja je u privatnom vlasništvu u banjalučkom mjestu Šimići ukralo 40 metara kubnih tehničkog i ogrevnog drveta.\nU toku je rad na ovom predmetu, a o svemu je obaviješten dežurni tužilac Okružnog javnog tužilaštva Banjaluka.\nBanjalučka policija juče je identifikovala i izvršila kriminalističku obradu nad maloljetnim licem zbog osnova sumnje da je ukralo moped “tomos”.\nPoliciji je u nedjelju, 20. decembra, prijavljeno da je nepoznato lice ispred porodične kuće ukralo moped koji je pronađen kod maloljetnog lica.\nO svemu je obaviješten dežurni tužilac za maloljetnike Okružnog javnog tužilaštva Banjaluka, koji se izjasnio da se po kompletiranju predmeta dostavi izvještaj protiv maloljetnog lica.\nPreminuo slikar i skulptor Velizar Krstić\nHrvatska bilježi 2.763 nova slučaja korone, preminulo 66 osoba\nJavili se nakon ruskog ultimatuma: Dobili smo odobrenje\nTragedija: Preminuo Kejleb Svonigen